Pebrero 30

Ti Pebrero 30 ket mapasamak met kadagiti dadduma a kalendario, ngem saan a ti kalendario a Gregoriano, a ti Pebrero ket aglaon laeng ti 28, wenno iti bisiesto a tawen ket, 29 nga al-aldaw. Ti Pebrero 30 ket kadawyan nga inus-usar a kas sarkastiko apetsa para it ipanangibaga ti banag a saanto a mapasamak wenno saanto a maaramid wenno malpas.

 Sueko a kalendario 
Imbes a mabaliwan manipud iti kalendario a Huliano iti kalendario a Gregoriano babaen ti panangikkat ti muton dagiti agsasaruno nga aldaw a kas naar-aramiden kadagit isabali a pagilian, ti Sueko nga Imperio ket nagplano nga agininut a mangbaliw babaen ti panangikkat kadagit amin a bisiesto nga aldaw para iti intero a paset ti panawen manipud idi 1700 aginggana idi 1740. Urayno ti bisiesto nga aldaw ket naikkaten idi Pebrero 1700, ti Nalatak nga Akin-amianan a Gubat ket naladladaw a nangrugi iti dayta a tawen, ken nangibaliw ti panangikaskaso dagiti Sueko manipud iti kalendarioda tapno saanda idi nga inikkat dagiti bisiesto nga aldaw kadagiti simmaruno a dua nga okasion ken idi 1704 ken 1708 ket nagtultuloy a dagiti bisiesto a tawen.

Tapno maliklikan ti pannakaallilaw ken dagiti adu pay a kamalis, ti kalendario ti Huliano ket naisubli idi 1712 babaen ti pananginayon ti nayon a bisiesto nga aldaw, isu a nakaited iti dayta a tawen ti is-isu a maika-30 iti Perero iti pakasaritaan. Dayta a petsa ket maipada iti Pebrero 29 iti kalendario a Huliano ken iti Marso 11 iti kalendario a Gregoriano.

Ti Sueko a panangibaliw iti kalendario a Gregoriano ket kanungpalan idi a natungpal iti kadawyan a waya idi 1753, babaen ti panagikkat kadagiti naudi a 11 nga al-aldaw ti Pebrero.

 Kalendario ti Sobiet 
Urayno adu met dagiti taudan a nagkamkamali a nangibagbaga a ti 30 nga aldaw a bulbulan ket naus-usar idi iti Kappon ti Sobiet para iti paset wenno amin a paset ti panawen idi 1929–1940, iti kinapudno ti Sobiet a kalendario nga addaan iti 5- ken 6 nga aldaw a law-lawas ket nausar laeng para iti panangibaga kadagiti aldaw ti panagtrabaho ken dagiti aldaw iti panaginana kadagiti paktoria. Ti tradisional a kalendario ket nagtultuloy a nausar iti inaldaw a panagusar ken nabatbati laeng dagiti kalendario manipud iti dayta a paset ti panawen tapno maipakita dagiti saan a kadawyan a bulan iti kalendartio a Gregoriano ken mairaman ti 28- wenno 29 nga aldaw ti Pebrero, isu nga awan idi ti Pebrero 30 iti Kappon ti Sobiet.Kitaen ti Sobiet a kalendario para iti komprehensibo a listaan dagiti taudan, para iti ken dagiti suppiat ti 30 nga aldaw a bulbulan.

 Nasapa kalendario a Huliano 
Ti maika-13 a siglo nga eskolar a ni Sacrobosco ket nagtunton nga ti Pebreo ti kalendario a Huliano ket addaan kadagiti 30 nga aldaw kadagiti bisiesto a tawen idi baetan ti 45 SK ken 8 SK, idi ni Augusto ket naibagbaga a nangpabassit ti Pebrero babaen ti maysa nga aldaw tapno maited dayta nga ladaw iti bulan ti Agosto a nainaganan kaniana tapno addanto daytoy iti isu met laeng a kaatiddog a kas ti bulan ti Hulio a nainaganan iti nangampon nga amana a ni Julius Caesar. Nupay kasta, amin a naipakasaritaan nga ebidensia ket mangsuppiat kenni Sacrobosco, ken mairaman dagiti dua ti banagna a petsa iti Alesandro a kalendario. (Kitaen ti kalendario a Huliano.)

 Dagiti reporma a kalendario 
Gapu ti panangipada kadagiti bulan a kas paset iti panggep para iti panagreporma ti kalendario, adda met dagiti reporma a kalendario, a kas ti Kalendario ti Lubong ken ti Permanente a Kalendario ni Hanke-Henry, cnga aglaon kadagiti 30 nga aldaw iti Pebrero. Ti kalendario Symmetry454 ket aglaon kadagiti 35 nga aldaw iti Pebrero.

 Dagiti artipisial a kalendario 
Dagiti artipisial a kalendario ket mabalin nga adaanda kadagiti 30 dnga aldaw iti Pebrero. Kas pagarigan, iti modelo a klima ti estadistika ket mabalin a mapalaka babaen ti kaadda dagiti 12 a bulan dagiti 30 nga aldaw. Ti pagarigan ket ti Sentro Hadley Modelo ti Sapasap a Sirkulasion.

Iti legendarium ti Tengna a lubong ni  J.R.R. Tolkien, dagiti Hobbit ket nakaparang-ayda ti kalendario ti Tengna a Lubong. Segun ti Apendiks D iti Ti Apo dagiti Singsing nga sinurat babaen ni Tolkien, daytoy a kalendario ket nasayaat nga inurnosna ti tawen kadagiti 12 bulan dagiti 30 nga aldaw iti tunggal maysa. Ti bulan a tinawtawagan dagiti Hobbit iti "Solmath", ket naiparang iti teksto a kas ti "Pebrero", ken isu nga adda ti petsa ti Pebrero 30 iti naratibo.

 Kitaen pay 
Enero 0
Pebrero 31
Marso 0

 Dagiti nagibasaran 

 The Oxford Companion to the Year. Bonnie Blackburn & Leofranc Holford-Strevens. Pagmalditan ti Unibersidad ti Oxford 1999. . Pagmpanid 98–99.

 Dagiti akinruar a silpo 

30 nga al-aldaw ti Pebrero 1712
Panagbaliw kadagiti kalendario – Suesia 

Kategoria:Pebrero